**ΜΕΘΟΔΟΛΟΓΙΚΟ ΣΗΜΕΙΩΜΑ ΓΙΑ ΤΗΝ ΑΝΩΤΑΤΗ ΕΚΠΑΙΔΕΥΣΗ**

(ΣΤΑΤΙΣΤΙΚΑ ΦΟΙΤΗΤΙΚΟΥ ΠΛΗΘΥΣΜΟΥ ΚΑΙ ΑΠΟΦΟΙΤΩΝ)

Η ανώτατη εκπαίδευση παρέχεται από τα Ανώτατα Εκπαιδευτικά Ιδρύματα (Α.Ε.Ι.). Τα Α.Ε.Ι. είναι νομικά πρόσωπα δημοσίου δικαίου πλήρως αυτοδιοικούμενα και σε αυτά περιλαμβάνονται τα Πανεπιστήμια, τα Πολυτεχνεία, η Ανώτατη Σχολή Καλών Τεχνών και η Ανώτατη Σχολή Παιδαγωγικής και Τεχνολογικής Εκπαίδευσης. (ΝΟΜΟΣ 4957/2022/ΦΕΚ 141/Τ.Α΄/21-7-2022, «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» .

Οι Ανώτατες Εκκλησιαστικές Ακαδημίες είναι παραγωγικές σχολές της Ορθόδοξης Εκκλησίας στην Ελλάδα, ανήκουν στην τριτοβάθμια εκπαίδευση και εποπτεύονται από το Υπουργείο Παιδείας και Θρησκευμάτων.» Άρθρο 165, Οργάνωση και πρόσβαση στις Ανώτατες Εκκλησιαστικές Ακαδημίες, πρόγραμμα σπουδών και διάρκεια φοίτησης -Τροποποιήσεις των άρθρων 1, 3, 4, 5 και 6 του ν. 3432/2006, (ΝΟΜΟΣ 4823/ ΦΕΚ 136 Τ. Α΄/3.8.202 « Αναβάθμιση του σχολείου, ενδυνάμωση των εκπαιδευτικών και άλλες διατάξεις».)

Οι μετρήσεις που περιλαμβάνονται στους στατιστικούς πίνακες αναφέρονται χρονικά στην περίοδο 01/09/2021-31/08/2022. Η έρευνα διεξήχθη ηλεκτρονικά, σε διάστημα τριών μηνών και η εκτυπώσιμη μορφή του ερωτηματολογίου βρίσκεται στο συνοδευτικό αρχείο.

Η περιγραφή των μεταβλητών που περιλαμβάνονται στο ερωτηματολόγιο της Έρευνας, είναι η ακόλουθη:

1. αριθμός νεοεγγραφέντων φοιτητών στο A΄ έτος

(αναγράφεται ο αριθμός των εγγεγραμμένων για πρώτη φορά προπτυχιακών φοιτητών στο Α΄ έτος σπουδών όλων των κατηγοριών, ανεξάρτητα από τον τρόπο εισαγωγής τους στο συγκεκριμένο Τμήμα)

2. αριθμός εγγεγραμμένων φοιτητών στα κανονικά εξάμηνα (ν)

(περιλαμβάνονται οι φοιτητές που έχουν εγγραφεί ή ανανεώσει την εγγραφή τους στο Τμήμα, σε χειμερινό ή εαρινό εξάμηνο του ακαδημαϊκού έτους αναφοράς εφόσον ο αριθμός εξαμήνου φοίτησης είναι μικρότερος ή ίσος με ν . Όπου (ν) ο αριθμός των εξαμήνων που απαιτούνται για τη λήψη του τίτλου σπουδών σύμφωνα με το ενδεικτικό πρόγραμμα σπουδών).

3. αριθμός εγγεγραμμένων φοιτητών σε εξάμηνα «>ν ΚΑΙ <=ν+4»

(περιλαμβάνονται οι φοιτητές που έχουν εγγραφεί ή ανανεώσει την εγγραφή τους στο Τμήμα, σε χειμερινό ή εαρινό εξάμηνο του ακαδημαϊκού έτους αναφοράς εφόσον ο αριθμός εξαμήνου φοίτησης είναι «>ν ΚΑΙ <=ν+4». Όπου (ν) ο αριθμός των εξαμήνων που απαιτούνται για τη λήψη του τίτλου σπουδών σύμφωνα με το ενδεικτικό πρόγραμμα σπουδών).

4. αριθμός εγγεγραμμένων φοιτητών σε εξάμηνα «>ν+4»

(περιλαμβάνονται οι φοιτητές που έχουν εγγραφεί ή ανανεώσει την εγγραφή τους στο Τμήμα, σε χειμερινό ή εαρινό εξάμηνο του ακαδημαϊκού έτους αναφοράς εφόσον ο αριθμός εξαμήνου φοίτησης είναι «>ν+4». Όπου (ν) ο αριθμός των εξαμήνων που απαιτούνται για τη λήψη του τίτλου σπουδών σύμφωνα με το ενδεικτικό πρόγραμμα σπουδών).

5. αριθμός διαγραφέντων φοιτητών

(αναγράφεται το σύνολο των φοιτητών που διαγράφηκαν κατά το εν λόγω ακαδημαϊκό έτος).

6. αριθμός πτυχιούχων εντός των κανονικών εξαμήνων φοίτησης (ν) Περιλαμβάνονται φοιτητές που έλαβαν πτυχίο από 1.9.2020 μέχρι 31.8.21, ακαδημαϊκό έτος αναφοράς**,** (αναγράφονται όσοι ανακηρύχθηκαν πτυχιούχοι στο ν-οστό εξάμηνο. Όπου (ν) ο αριθμός των εξαμήνων που απαιτούνται για τη λήψη του τίτλου σπουδών σύμφωνα με το ενδεικτικό πρόγραμμα σπουδών).

7. αριθμός πτυχιούχων σε εξάμηνο φοίτησης «>ν ΚΑΙ <=ν+4»

(αναγράφονται όσοι ανακηρύχθηκαν πτυχιούχοι σε εξάμηνο φοίτησης «>ν ΚΑΙ <=ν+4». Όπου (ν) ο αριθμός των εξαμήνων που απαιτούνται για τη λήψη του τίτλου σπουδών σύμφωνα με το ενδεικτικό πρόγραμμα σπουδών).

8. αριθμός πτυχιούχων σε εξάμηνο φοίτησης «>ν+4»

(αναγράφονται όσοι ανακηρύχθηκαν πτυχιούχοι σε εξάμηνο φοίτησης «>ν+4».Όπου (ν) ο αριθμός των εξαμήνων που απαιτούνται για τη λήψη του τίτλου σπουδών σύμφωνα με το ενδεικτικό πρόγραμμα σπουδών).

9. αριθμός νεοεγγραφέντων μεταπτυχιακών φοιτητών

(περιλαμβάνονται οι εγγεγραμμένοι για πρώτη φορά μεταπτυχιακοί φοιτητές στο Α΄ έτος μεταπτυχιακού προγράμματος).

10. συνολικός αριθμός μεταπτυχιακών φοιτητών

(περιλαμβάνονται οι μεταπτυχιακοί φοιτητές ασχέτως του χρόνου αρχικής ένταξης αυτών στο μεταπτυχιακό πρόγραμμα που φοιτούν).

11. αριθμός διπλωματούχων μεταπτυχιακών φοιτητών

(αναγράφονται όσοι μεταπτυχιακοί φοιτητές ανακηρύχτηκαν διπλωματούχοι κατά το εν λόγω ακαδημαϊκό έτος).

12. αριθμός νεοεγγεγραφέντων υποψηφίων διδακτόρων

(περιλαμβάνονται οι νέοι εγγεγραμμένοι υποψήφιοι διδάκτορες).

13. συνολικός αριθμός υποψηφίων διδακτόρων

(περιλαμβάνονται οι υποψήφιοι διδάκτορες ασχέτως του χρόνου έναρξης εκπόνησης της διδακτορικής τους διατριβής).

14. αριθμός διπλωματούχων διδακτόρων

(αναγράφονται όσοι υποψήφιοι διδάκτορες ανακηρύχτηκαν κατά το εν λόγω ακαδημαϊκό έτος).

Τα ανωτέρω στοιχεία του ερωτηματολογίου αναφέρονται σε άρρενες και θήλεις, του κάθε εκπαιδευτικού ιδρύματος.